چۇلا خاقان قارداشیندان سوْنرا تاختا کئچمیشدی. اوْنون دؤورونده چینده وطنداش مۇحاریبه‌‌سی داوام ائدیردی. اوْ سوْن سۇی ایمپراتولوغونا صادق قۆووه‌لری تان سۆلاله‌سینه قارشی مۆدافعه‌‌ ائدیردی. ناظرلری هر نه قدر اوْنا مۇحاریبه‌‌دن قاچینمالارینی مصلحت گؤرسه‌ده خاقان بۇنو سۇی سۆلاله‌سینه اوْلان بوْرجو کیمی ایضاح ائدیردی. اصلینده ایسه گؤي تورکلر چینی باجاردیقلاری قدر قاریشدیرماق ایسته‌يیردی. خاقان ائله بیر ایل حاکمیت ائدندن سوْنرا خسته‌لیکدن اؤلدو.